
EL  MASNOU 


ALCALDIA 


Pla  Especial  del  Patrimoni 
Arquitectònic  i  Ambiental 


El  dia  17  de  febrer,  dissabte,  es  va  celebrar  a  la  Sala  d’Art  Municipal  la  presentació  oficial  del  Pla  Especial  del  Patrimoni 
Arquitectònic  i  Ambiental  del  Masnou,  en  una  manifestació  d’agermanament  entre  la  cultura,  l’urbanisme  i  l'art  arquitectò¬ 
nic  per  tal  d’enriquir  la  nostra  jove  història,  i  que  nosaltres,  els  governants,  tenim  l’obligació  d’ésser  sensibles  amb  aquests 
fets  i  protegir  aquest  Patrimoni  de  qualsevol  acció  destructora. 


Tal  com  va  dir  el  dia  de  la  presentació  el  redactor  d’aquest  Pla,  l’arquitecte  senyor  Agapit  Borràs,  s’ha  fet,  o  almenys 
hem  intentat  fer-ho,  amb  tota  tranquil·litat  i  procurant  ésser  respectuosos  amb  els  propietaris,  ja  que  es  va  començar  l’any 
81  amb  uns  Estudis  Preliminars  i  s’ha  continuat  treballant,  superant  les  diferents  fases  d’aprovació  inicial,  exposició  públi¬ 
ca  i  aprovació  definitiva  del  Pre-Catàleg,  fins  arribar  a  aquest  moment  en  qué  s’ha  fet  la  presentació  oficial  i  es  troba 
en  fase  d’exposició  pública,  donant  novament  la  possibilitat  de  recórrer,  si  cal,  aquest  projecte. 


Voldríem  dir  a  tots  els  ciutadans  afectats  per  aquesta  circumstància  que  no  vegin  aquest  Pla  com  a  una  llosa,  sinó 
tot  el  contrari,  que  pensin  que  la  seva  casa  o  el  seu  carrer  té  un  valor  històric  i  arquitectònic  important.  L'Ajuntament  ha 
volgut  col·laborar  amb  aquest  Pla  i  ha  fet  una  ordenança  fiscal  que  contempla  algunes  exempcions  i  bonificacions,  sem¬ 
pre  d’acord  amb  la  classificació  que  tingui  cada  edificació  o  conjunt. 


Personalment,  crec  que  s’ha  fet  un  pas  històric  important  i  que  els  nostres 
ens  ho  agrairan. 


descendents  ho  jutjaran  i,  de  segur, 

JOSEP  AZUARA 
Alcalde  del  Masnou 


LAjuntament  es  querella 

contra  el  rotatiu 
«El  Periódico» 

La  Comissió  de  Govern  del  passat  dia  15  de  febrer  va  aprovar, 
per  unanimitat,  iniciar  accions  judicials  contra  el  corresponsal  del 
rotatiu  «E!  Periódico»  per  un  pressumpte  delicte  d’injúries  contra 
Josep  Azuara,  alcalde  del  Masnou. 

El  motiu  de  la  querella  ha  estat  la  publicació  d’un  article  en 
l'esmentat  rotatiu  que  fa  referència  a  l’ampliació  del  port  del  Mas¬ 
nou.  El  corresponsal  de  «El  Periódico»  a!  Maresme,  Josep  J.  Ber- 
nabeu,  afirmava  que  Josep  Azuara  és  membre  del  Consell  d'Ad- 
ministració  de  la  societat  concessionària  del  port, 

Josep  Azuara  puntualitza  que  ell  NO  és  membre  d’aquest  con¬ 
sell.  En  el  conveni  que  han  subscrit  la  promotora  i  l’ajuntament, 
aquesta  administració  va  exigir,  per  informar  favorablement  l’am- 
pliació.  un  seguit  de  millores  i  beneficis  per  a  la  població.  Les 
condicions  de  millora  contemplen  la  cessió  d’un  local  per  a  acti¬ 
vitats  ludiques  i  culturals  del  poble,  la  construcció  de  passos  sub¬ 
terranis,  la  reserva  d'una  zona  d’amarradors  per  a  vaixells  de  pes¬ 
ca,  la  participació  de  l’ajuntament  en  la  recaptació  dels 
aparcaments,  una  planificació  conjunta  d’activitats,  dret  preferent 
als  residents  del  Masnou  per  a  participar  en  les  accions  d’am- 
pliació  de  capital  i  ocupació  de  locals,  lliure  accés  de  vianants 
a  les  instal·lacions  portuàries  i  participació  en  els  òrgans  de  go¬ 
vern.  En  aquest  últim  punt  s’especifica  que  la  promotora  haurà 
de  reservar  una  plaça  de  conseller,  amb  veu  i  vot,  dins  el  Con¬ 
sell  d’Administració,  perquè  sigui  ocupada  per  l’Ajuntament,  un 
cop  es  concedeixi  la  llicència  d’ampliació.  El  representant  legal 
de  Lajuntamení  en  aquest  consell  és  l'alcalde  del  municipi.  En 
cap  cas,  però,  el  càrrec  serà  ocupat  pel  senyor  Josep  Azuara  sinó 
per  la  figura  de  l’alcalde  com  a  delegat  de  l’administració  muni¬ 
cipal.  per  tal  de  vetllar  pels  interessos  de  la  població  del  Masnou. 

Les  pertinents  accions  judicials  ja  han  estat  interposades  pels 
serveis  jurídics  de  l’ajuntament. 


Museu  Municipal  Nàutic 

A  la  reunió  del  Patronat  del  Museu  Municipal  que  va  tenir  lloc  el  pas¬ 
sat  mes  de  novembre  es  va  acordar  la  nova  denominació  de  «Museu 
Municipal  Nàutic  del  Masnou».  Aquest  acord  ve  determinat  per  l’es¬ 
pecialització  del  museu  en  temes  de  nàutica.  També  es  va  informar 
de  la  creació  d'una  Escola  de  Maquetisme  Naval  que  formaria  un 
tot  integral  conjuntament  amb  el  Museu  Municipal. 

En  els  darrers  anys  han  estat  nombroses  les  donacions  que  al¬ 
guns  convilatans  han  fet  al  Museu  Municipal.  Durant  1988/1989  el 
Museu  va  rebre  115  documents  descrits  que  feien  referència  a  la  vila 
del  Masnou  i  fotografies  del  poble,  del  Crist  de  Dalí,  del  Monestir  de 
Poblet  i  del  Sant  Sopar,  entre  altres. 

Pel  que  fa  a  temes  mariners,  s’han  traspassat  24  llibres  de  nàuti¬ 
ca  de  l’arxiu  municipal  i,  a  més,  el  Museu  ha  rebut  donacions  d’àm¬ 
fores  i  trossos  d'àmfora  de  l’època  romana,  agulles  de  cosir  veles 
i  dues  teles  amb  brodats  mariners.  També  una  carta  nàutica  de  les 
costes  d’Espanya,  de  «Cabo  Oropesa»  a  «Cabo  Creus»  (1833),  carta 
nàutica  de  Río  de  la  Plata  a  Buenos  Aires,  també  del  segle  passat, 
una  altra  carta  de  navegació  de  les  corbes  de  la  variació  magnètica 
(1850)  i  un  ventall  que  commemora  el  quart  centenari  del  descobri¬ 
ment  del  «Nuevo  Mundo». 

Altres  peces  que  han  estat  cedides  al  patrimoni  del  Museu  Muni¬ 
cipal  són  capses  de  caoba  i  marqueteria.  del  segle  XIX,  i  una  caixa 
de  mariner. 

Acords  del  Ple 

El  Ple  de  l’Ajuntament  ha  pres,  en  els  darrers  mesos,  alguns  acords 
que  fan  referència  a  temes  d’interès  comarcal  i  ’d’abast  nacional. 

El  passat  mes  de  desembre,  el  Ple  va  aprovar  una  moció  a  la  qual 
es  donava  suport  a  la  sol·licitud  del  Maresme  per  acollir  la  quarta 
universitat  catalana,  en  els  terrenys  coneguts  com  el  Pla  d’Alella.  al 
terme  municipal  de  Montgat. 

D’altra  banda,  el  Ple  va  afegir-se  a  la  resolució  del  Parlament  de 
Catalunya  respecte  al  Dret  de  l'autodeterminació  del  poble  català. 

Finalment,  durant  la  sessió  del  dia  15  de  febrer  es  va  aprovar  do¬ 
nar  suport  a  la  declaració  de  la  junta  de  portaveus  del  Consell  Co¬ 
marcal  del  Maresme,  del  24  de  gener,  on  es  fa  ressò  de  les  reivindi¬ 
cacions  del  Sindicat  Unió  de  Pagesos  en  el  tema  dels  afectats  per 
les  expropiacions  que  fa  el  MOPU  per  construir  la  futura  autovia  del 
Maresme. 


EL  MASNOU 

CULTURA 

Concurs  de 
Cartells  per 
a  la  Festa 
Major  1990 

En  el  Ifl  Concurs  de  Cartells  del 
programa  de  la  Festa  Major 
1990,  s’hi  van  inscriure  64  par¬ 
ticipants.  El  guanyador  de  l’es¬ 
mentat  concurs  ha  estat  Josep 
Puig  Marcos,  veí  del  Masnou, 
amb  el  cartell  que  aquí  repro¬ 
duïm.  El  veredicte  del  jurat  es 
va  fer  públic  el  passat  3  de 
febrer. 


mmmm 

Avanç 


programa 


Cloenda 


la  XII  edició 


Festa  Major  1990  Premis  «Goleta»  i  «Bergantí 


La  Comissió  de  Festes  ja  està  confeccionant  el  programa  de  la 
Festa  Major.  Per  aquest  any  es  preveuen  un  bon  ventall  de  nove¬ 
tats  que  intenten  — com  en  cada  nova  edició —  millorar  la  nostra 
festa  per  tal  que  tothom  s'ho  passi  d’allò  més  bé. 

Dins  el  programa  d  actes  de  la  festa  d’enguany  us  podem 
avançar  les  següents  activitats: 

Es  comptarà  amb  l'actuació  de  la  tradicional  Orquestra  Ma- 
ravella.  També  vindran  l’Orquestra  Pensylvania,  l’Orquestra  Alta- 
Mida.  un  espectacle  de  cabaret  i  l’Orquestra  SIalon. 

Per  als  més  joves  actuarà  la  popular  Salseta  del  Poble  Sec 
I  e!  conjunt  Sopa  de  Cabra, 

Com  cada  any  s  ha  previst  celebrar  una  cantada  d’havane¬ 
res  a  la  platja,  amb  Els  Pescadors  de  l'Escala. 

—  En  aquestes  festes,  els  masnovins  podran  gaudir  del  tra¬ 
dicional  Concert  de  festa  Major,  amb  l’Orquestra  Maravella  i  de 

l  actuació,  per  primer  cop  despres  de  molts  anys.  de  la  Banda 
Municipal  de  Barcelona. 

—  Els  CONCURSOS  que  s’organitzaran  són  els  següents; 

•  Concurs  de  pintura  ràpida,  que  se  celebra  cada  dos  anys. 

•  Concurs  de  carrers  engalanats,  que  tindrà  lloc  per  segon 
any  gràcies  a  I  èxit  aconseguit  en  la  seva  primera  edició. 

•  Concurs  de  dibuix  al  terra,  pels  infants. 

•  Concurs  de  pastissos  i  concurs  de  paelles  d’arròs,  pels 
amants  dels  dolços  i  de  la  cuina. 

•  I  la  novetat  és:  el  Concurs  de  Ball. 

Dins  el  programa  també  s’inclouen  altres  activitats  com  el  Cor- 
refoc.  espectacles  infantils,  amb  grups  d’animació  i  pallassos,  la 
trobada  de  gegants  i  cercaviles.  També  es  preveu  incorporar  les 
darreres  novetats  en  el  castell  de  focs  d’artici. 

Lapartat  d  esports  completarà  el  programa  amb  la  cursa  ci¬ 
clista,  la  Milla  Urbana  i  altres  activitats  que  organitzin  els  clubs 
i  entitats  de  la  vila. 

Esperem,  doncs,  que  els  actes  que  us  oferirà  el  programa  si¬ 
guin  del  vostre  gust  i  que  gaudiu  d’una  bona  Festa  Major!!! 


La  clausura  i  repartiment  de  guardons  de  la  XII  edició  dels 
premis  de  poesia  i  narrativa  «Goleta»  i  «Bergantí»  tindrà  lloc 
el  dia  21  d  abril,  a  les  8  del  vespre,  al  Teatre  de!  casino. 

Dins  el  programa  de  cloenda  s’inclou  un  recital  líric  a 
càrrec  del  baríton  Francisco  Kraus  per,  posteriorment,  pas¬ 
sar  a  llegir  el  veredicte  del  jurat  sobre  quins  han  estat  els 
guanyadors  del  concurs  d’aquest  any. 

Durant  la  segona  part  del  programa  es  farà  un  recital 
de  les  composicions  literàries  guardonades  i  s'obsequiarà 
a  tots  els  assistents  amb  un  llibre  en  què  es  recolliran  els 

treballs  guanyadors.  A  la  fi  de  Tacte  s'oferirà  un  refrigeri 
per  a  tothom. 

Les  persones  que  desitgin  assistir  a  la  cloenda  de  la 
XII  convocatòria  dels  premis  «Goleta»  i  «Bergantí»  poden 

demanar  les  invitacions  al  Departament  de  Cultura  de 
l'Ajuntament. 


Remodelació 


Casa 


Cultura 


La  casa  de  Cultura  del  Masnou,  situada  a  peu  de  la  carretera  Na¬ 
cional  II  serà  remodelada  a  fi  de  protegir-ne  la  conse^vacio  de 
Tedifici. 

LAjuntarnent  va  demanar  una  subvenció  a  la  Diputació  de  Bar¬ 
celona,  acollint-se  al  Pla  de  Cooperació  i  Assistència  Local  1988 
(PCAL),  pel  qual  li  van  ser  concedides  1.500.000  pessetes.  Aquests 
diners  es  destinen  a  refer  les  columnes  de  la  façana.  Posterior¬ 
ment,  dins  el  PCAL  1989.  es  van  atorgar  10.200.000  pessetes  per 
impulsar  el  projecte  definitiu  de  rehabilitació  de  tot  Tedifici. 

A  més.  l'Ajuntament  ha  sol·licitat  que  en  el  pressuposí  del 
PCAL  1990  s  aprovi  una  subvenció  de  30  milions  de  pessetes  que 
serà  la  quantitat  aproximada  d’inversió  que  suposarà  la  remode¬ 
lació  completa  de  la  Casa  de  Cultura. 

En  aquest  edifici  hi  ha  instal·lat  et  Servei  Municipal  de  Català 

i.  a  més.  s'hi  imparteixen  classes  per  adults,  tallers  i  cursos  de 
català. 


Perspectiva  general  de!  port  amb  l'ampliacto 


El  dia  21  de  desembre,  el  Ple  de  l’Ajuntament  va  aprovar  in¬ 
formar  favorablement  lampliació  del  port  esportiu  de  la  loca¬ 
litat,  per  tal  d’obtenir  la  corresponent  llicència  d’obres.  La  sol·li¬ 
citud  d’ampliació  haurà  de  rebre  també  els  informes  favorables 
de  la  Subsecretaria  de  Pesca  i  Marina  Mercant,  de  la  Dele¬ 
gació  Provincial  de  Turime,  del  Ministeri  de  Defensa  i  orga¬ 
nismes  d’altres  ports  que  poguessin  resultar-ne  afectats.  Un 
cop  rebuts  els  informes,  el  projecte  d’ampliació  del  port  es  pu¬ 
blicarà  en  el  Butlletí  Oficial  de  l’Estat,  Butlletí  Oficial  de  la  Pro¬ 
víncia  i  Diari  Oficial  de  la  Generalitat  i  s’exposarà  al  públic 
durant  un  mes. 

Després,  el  MOPU  ha  d’emetre  el  seu  informe  i,  poste¬ 
riorment.  el  Consell  Executiu  de  la  Generalitat  ha  de  resoldre 
l’expedient.  Per  últim,  el  projecte  tècnic  executiu  serà  pre¬ 
sentat  a  l’Ajuntament  que  és  qui  ha  de  concedir  la  llicència 
d’obres. 

L'Ajuntament  del  Masnou  t  la  companyia  Promociones  Por- 
tuarias,  S.A.  van  signar  un  conveni  on  es  recullen  algunes  va¬ 
riacions  que  s’han  introduït,  a  petició  de  l'ajuntament,  en  el 
projecte  inicial.  En  aquest  conveni,  subscrit  per  l’alcalde  del 
Masnou,  Josep  Azuara,  i  per  Joaquim  Muhoz,  com  a  repre¬ 
sentant  de  la  promotora,  s’acorden  els  següents  punts: 

.  La  promotora  cedirà  un  local  de  500  m2.  a  I  Ajuntament. 

ubicat  dins  la  zona  central  del  projecte  d’ampliacio.  per  acti¬ 
vitats  civiques  i  culturals  del  poble.  Aquest  local  cobreix  una 
part  del  valor  de  la  llicència  d’obres. 

—  S’hauran  de  construir  tres  passos  subterranis  d'acces 
de  vianants  per  tal  d'integrar  plenament  el  port  dins  ia  po- 
blacio. 


—  Promociones  Portuarias.  S.A..  reservara  20  punts 
d’amarratge  destinats  a  embarcacions  de  pesca.  A  més.  s’es- 
tablirà  un  conveni  amb  la  Confraria  de  Pescadors  de  Montgat 
per  a  l  Administració  d’aquesta  zona.  En  l'ocupació  dels  amar¬ 
ratges  es  donarà  prioritat  ais  pescadors  residents  ai  Masnou. 


~  La  recaptació  dels  aparcaments  del  re¬ 
cinte  portuari  comptarà  amb  la  participació 
de  l’Ajuntament  que  rebrà  un  10  %  de  la  re¬ 
captació  bruta. 

—  L’Ajuntament  tindrà  una  plaça  de 
conseller,  amb  veu  i  vot,  dins  el  Consell  d’Ad¬ 
ministració  de  la  concessionària,  ocupada 
per  l’alcalde  del  Masnou. 


Vista  general  de  les  instal·lacions  portuàries 

—  La  planificació  de  les  activitats  comercials  del  port 
serà  elaborada  per  la  promotora  i  se  sotmetrà  a  Lapro- 
vació  de  rAjuntament  a  fi  d  aconseguir-ne  una  explo¬ 
tació  harmònica. 

—  La  concessionària  donarà  dret  preferent  a  subs¬ 
criure  les  accions  d’ampliació  de  capital  a  les  perso¬ 
nes  residents  al  Masnou. 


—  La  plaça  cívica  que  s'inclou  dins  el  projecte  serà  pú¬ 
blica  i  podrà  acollir  activitats  lúdiques  o  culturals  auto¬ 
ritzades. 

—  Totes  les  instal·lacions  del  sector  esportiu  seran 
de  lliure  accés  per  a  vianants,  excepte  la  zona  d'amar- 
radors. 

L'ampliació  del  port  suposarà  la  duplicació  del  nom¬ 
bre  de  punts  d'amarratge.  Actualment  n'hi  ha  400.  Tam¬ 
bé  de  locals  comercials  que  passaran  de  les  26  boti¬ 
gues  que  hi  ha  ara,  en  3.000  m2.,  a  34  nous  locals  en 
un  espai  de  4.000  m2.  L'ampliació  també  permetrà  la 
creació  de  nous  llocs  laborals  i  s’arribarà  a  les  600  per¬ 
sones  que  treballaran  dins  el  recinte  del  port. 

El  projecte  inicial  contempla  1.050  m2.  per  a  comerc, 
2,450  m2.  per  a  espai  d  oci  i  500  m2.  cedits  a  l'Ajunta¬ 
ment.  Pel  que  fa  a  locals  comercials,  es  contempla  la 
construcció  d’un  restaurant,  bars  musicals,  locals  de 
menjar  ràpid  i  bars,  entre  altres.  Dins  aquest  projecte 
es  proposava  que.  amb  l'ampliació,  l’entrada  del  port  pu¬ 
gui  arribar  a  l'alçada  de  la  cruïlla  de  la  carretera  d’Ale- 
lla.  L’acces  a  les  instal·lacions  portuàries  amb  vehicle 
es  fara  per  mitja  de  dues  vies  de  circulació,  una  d'en¬ 
trada  I  una  de  sortida. 

Paral·lelament  a  l'ampliació,  es  preveu  la  construcció 
d'un  bv-pass  que  evitarà  t'acumulacio  de  sorra  a  la  bo- 
cana  del  port. 

Per  aconseguir  una  unitat  d’estil  arquitectònic,  l’ac- 
tual  zona  portuaria  s’adaptarà  a  la  línia  que  marca  el 
projecte  d’ampliació. 

ENSENYAMENT  I  JOVENTUT 


Nou  local 
per  a  l’agrupació 

FOC  NOU 


Normalització 
lingüística 
a  les  escoles 


^ 


El  Ple  de  l'Ajuntament  del  dia  21  de  desembre  va  aprovar 
ta  cessió  d  ús  d’un  local  municipal  a  l’entitat  juvenil  «Foc 
Nou».  El  passat  31  de  gener  l'ajuntament  i  «Foc  Nou»  van 
signar  un  conveni  pel  qual  se’ls  cedeix  una  part  de  la  fin¬ 
ca  del  carrer  Sant  Cristòfol  núm.  26.  per  un  termini  d  un 
any.  Aquesta  finca  ha  estat  rehabilitada  recentment  ja  que 
l'ajuntament  preveu  destinar-ia  a  l'Àrea  de  Joventut. 


La  signatura  del  conveni  es  va  fer  entre  l’alcalde  del 
Masnou,  Josep  Azuara,  i  el  cap  de  l’agrupament  «Foc  Nou», 
Carles  García,  amb  la  presència  del  Regidor  d’Ensenya¬ 
ment  i  Joventut  de  l’Ajuntament  del  Masnou,  Pere  Parés. 


Pre-inscripció 

a  les  escoles 

EI  procés  de  pre-inscripció  dels  alumnes  d’Ensenyança  Ge¬ 
neral  Bàsica  dels  col·legis,  públics  i  privats,  de  la  nostra 
vila  sobre  el  proper  dia  12  de  març. 

Les  pre-inscripcions  es  poden  efectuar  des  del  dia  12 
de  març  fins  al  dia  23  del  mateix  mes.  al  despatx  central 

de  l'ajuntament,  en  horari  d'oficina.  des  de  les  8  del  matí 
I  fins  a  les  3  de  la  tarda. 


L’Ajuntament  def  Masnou  i  el  Consell  Comarcal  del  Mares¬ 
me,  arr'b  ia  col·laboració  de  la  Generalitat  de  Catalunya, 
han  desenvolupat  al  llarg  del  curs  escolar  un  programa 
d’activitats  de  Normalització  Lingüística  adreçades  als  cen¬ 
tres  docents  públics  d’ensenyament  primari  que  hi  ha  a  la 
població.  Aquesta  iniciativa,  que  es  fa  per  segon  any  con¬ 
secutiu,  té  com  a  finalitat  el  reforçar  l'aprenentatge  del  ca¬ 
talà  per  mitjà  de  l'ensenyament  escolar. 

Les  activitats  que  es  porten  a  terme  s'estructuren  se¬ 
gons  els  cicles  de  rE.G.B.  i  contemplen  programes  d'esti¬ 
mulació  lingüística  mitjançant  jocs.  rondalles  i  cançons, 
l'apropament  al  món  de  la  ràdio  i  elaboració  de  programes 
radiofònics  i  muntatge  d’obres  teatrals.  Els  escolars  parti¬ 
cipen  en  una  o  altra  activitat  depenent  del  cicle  d’edat  que 
els  correspon. 

El  programa  d’activitats  està  elaborat  i  conduït  per  pro¬ 
fessionals  que  compten  amb  la  col·laboració  dels  mestres 
de  cada  escola.  El  grau  de  participació  dels  diferents  col·le¬ 
gis  varia  segons  cadascuna  de  les  activitats.  De  tota  ma¬ 
nera,  l'acollida  que  aquesta  iniciativa  ha  tingut  per  part  dels 
centres  es  valora  com  a  molt  positiva. 

El  programa  d’aquest  any  és  molí  més  complet  i  ambi¬ 
ciós  que  el  de  l’anterior  curs  i,  per  tant,  també  són  més 
quantiosos  els  recursos  que  l’ajuntament  hi  ha  destinat. 


TERCERA  EDAT 


V? 


EDITA  Ajuntament  del  Masnou 

FOTOS'  Quirse 

IMPRIMEIX  Llop,  arts  gràfiques 
Itaiia.  30  -  El  Masnou 

Dip  Legal  B-9961-1979 


INAUGURACIÓ  DE  CAN  MALET:  La  primera  fase  de  l  edifici  de 
l'esplai  d’avis  de  Can  Malet  es  va  inaugurar  el  passat  23  de  de¬ 
sembre  i  va  comptar  amb  l'assistència  del  conseller  d’Obres  Pú¬ 
bliques  i  Urbanisme  de  la  Generalitat,  Joaquim  Molins. 

A  la  fotografia  es  pot  observar  un  moment  de  l'acte  inaugural 
amb  la  presència  del  conseller,  l’alcalde  del  Masnou,  Josep  Azua¬ 
ra.  i  el  president  de  l’esplai  d'avis  de  Can  Malet,  Josep  Bertran. 

Oficina 
Municipal 
d'Informació 
al  Consumidor 


El  Masnou 


L'Oficma  Municipal  d’Informació  al  Consumidor  està  oberta  dià¬ 
riament  als  consumidors  i  usuaris  per  atendre  tot  tipus  de  denún¬ 
cies  o  reclamacions  i  sol·licituds  d’informacions  en  matèria  de 
consum.  Durant  l’any  1989  l'OMIC  ha  detectat  un  considerable 
augment  en  el  nombre  de  consultes  que  s’han  adreçat  a  l’ofici¬ 
na.  La  xifra  de  reclamacions  rebudes  ha  passat  de  135  durant 
1988  a  216  en  el  darrer  any.  això  suposa  un  increment  del 
62.50  %. 


Les  216  consultes  es  van  repartir  de  la  següent  manera: 


Habitatge  (informació) 


—  Serveis 

•  Elèctriques  .  6.48  % 

•  Aigües  .  4,63  % 

•  Telefònica  .  4.63% 

•  Taxi .  1,85% 

•  Gas  .  1,39% 

•  Autobús  urbà  .  0,93  % 

•  Butà  0,46  % 

•  Mèdics  0,46  % 

•  Grues  0,46  % 

—  Tintoreries  . 

^  M  r  ■  «  M  m  -  i  ^  4 


—  Tallers  reparació  vehicles . 

—  Preus  .  . 

—  Electrodomèstics  .  . 

•  Línia  blanca  .  1 .85  % 

•  Línia  marró .  .  0,92  % 

—  Habitatge  (reclamació)  . 

—  Alimentació  . 

—  Vehicles . 

■■  m  m  a  p 

—  Condicions  sanitàries  . 

—  Contribucions  i  arbitris  (informació) 

—  Companyies  assegurances . 

—  Agències  de  viatges  . 

—  Colònies  d’estiu  . . 

—  Molèsties  per  veïns  . 

—  Ordre  públic  .  . 

—  Transport  aeri  .  . 

—  Facturació  abusiva  . . . . 

^  Molèsties  per  sorolls . 

—  Caixes  i  bancs  . 

—  Calçat . .  .  . 


35,19  % 
22.68  % 


4,63  % 
3,24  % 

2,78  % 
2.77  % 


2,31  % 
2,31  % 
1 .85  % 
1,39  % 
1 ,39  % 
1 ,39  % 
0.93  % 
0,93  % 
0,93  % 
0,93  % 
0,46  % 
0,46  % 
0,46  % 
0,46  % 
0,46  % 


Vestit 

Llibres  de  text  ... 
Publicitat  enganyosa 
Devolució  finances 

Gestors  . 

Varis .  ,  ... 


0,46  % 
0,46  o/o 
0.46  O/o 
0.46  o/o 
0,46  0/0 
8,79  O/Q 


LOMIC  també  s’encarrega  de  la  formacio  i  recir  atge  de  pro¬ 
fessionals  del  món  del  comerç  i  acudeix  a  tes  sessions  organit¬ 
zades  per  l’Institut  Català  de  Consum  i  per  altres  entitats.  La  for¬ 
mació  dels  consumidors  es  promou  mitjançant  Taportació  de 
fulletons  i  revistes  informatives  a  les  associacions  del  poble  i  tam¬ 
bé  amb  la  publicació  d'articles  en  aquest  Butlletí  Municipal. 

D’altra  banda.  l'OMIC  porta  a  terme  campanyes  d'inspecció 
I  controls  puntuals  en  els  punts  de  venda  de  ta  Plaça  i  del  Mercat 
Setmanal.  També  es  fa  una  especial  incidència  en  les  botigues 
de  venda  d’articles  tèxtils,  vigilant  un  correcte  etiquetatge  de  preus 
i  factures. 

Per  aquest  any  es  preveu  continuar  amb  els  programes  d’Edu¬ 
cació  de  Consum  a  l’Escola  i  iniciar  un  cicle  de  xerrades  sobre 
la  formació  dels  consumidors  dirigides  a  les  associacions  de  veïns 
del  Masnou  que  així  ho  han  sol·licitat.  LOMIC  també  té  progra¬ 
mades  les  anàlisis  de  mostres  de  pa  i  farina  i  de  gelats  d’elabo¬ 
ració  pròpia. 

L'Oficina  Municipal  d’Informació  al  Consumidor  del  Masnou 
també  atèn  els  casos  i  consultes  presentades  per  residents  a  mu¬ 
nicipis  veïns,  com  són  Alella  i  Teià,  que  no  disposen  d’OMIC  a 
la  seva  població. 

Paral·lelament  a  l’OMIC,  existeix  ei  Consell  Local  de  Medi  Am¬ 
bient  i  Consum  que  té,  com  a  objectius  prioritaris.  informar  els 
comerciants,  industrials  i  consumidors  sobre  les  lleis,  reglaments 

1  altres  disposicions  relacionades  amb  el  Medi  Ambient  i  el  Con¬ 
sum.  També  s’encarrega  d’estudiar  les  peticions  dels  consumi¬ 
dors  que  arriben  a  l’OMIC.  promoure  cursets  d’especialització, 
col·laborar  en  algunes  actuacions  puntuals  i  portar  endavant  ini¬ 
ciatives  en  relació  a  temes  de  Medi  Ambient  i  Consum. 

L’Oficina  Municipal  d’Informació  al  Consumidor  està  oberta 
cada  dia,  de  dilluns  a  divendres,  des  de  les  9  del  matí  fins  a  les 

2  de  la  tarda.  L’OMIC  està  situada  al  carrer  Monturiol,  núme¬ 
ro  3,  1.®'  1.^  (darrera  de  l’oficina  de  Correus). 


ESPORTS:  La  Marató  Catalunya,  Barcelona-90 


El  18  de  març  es  va  celebrar  la  XIII  Marató  Catalunya  que, 
per  primera  vegada,  sortia  dels  límits  de  Barcelona  ciutat 
i  tenia  caràcter  inter-urbà.  En  aquesta  ocasió  la  marató  va 
fixar  el  seu  punt  de  sortida  a  Mataró,  capital  de  la  comar¬ 
ca  del  Maresme. 

Els  participants  seguiren  un  traçat  que  tenia  el  seu 
origen  a  Mataró  des  d’on  sortien  per  la  carretera  Nacio¬ 
nal  II  i  passaven  per  les  diferents  poblacions  de  la  costa: 
Cabrera,  Vilassar  de  Mar,  Premià  de  Mar,  el  Masnou 
i  Montgat.  El  recorregut  continuava  per  Badalona,  Sant 
Adrià  del  Besòs  i  feia  la  seva  entrada  a  Barcelona  per 
lAvinguda  Guipúscoa.  La  meta  de  la  cursa  era  a  l’Es- 
adi  Olímpic  de  Montjuïc.  En  total,  la  ruta  de  la  XIK  edició 
de  la  marató  tenia  una  extensió  de  42  quilòmetres  i  195 

metres. 


El  guanyador  de  la  marató  d’aquest  any  ha  estat  el  da¬ 
nès  Allan  Zachariassen,  amb  un  temps  de  2  hores  16  mi¬ 
nuts  30  segons.  En  categoria  femenina  es  va  imposar  Eli¬ 
senda  Pucurull  amb  2.43.11. 

L’èxit  més  important  d’aquesta  tretzena  edició  de  la  pro¬ 
va  fou  el  rècord  de  participació,  3.400  atletes,  així  com  tam¬ 
bé  la  gran  quantitat  de  públic  que  va  acompanyar  els  co¬ 
rredors  durant  tot  el  recorregut.  El  traçat  de  Mataró  a 
Barcelona  podria  ser  també  l’eix  de  la  prova  olímpica  de 
marató  de  l’any  1992. 

El  Comitè  organitzador  de  la  XIII  Marató  Catalunya 
Barcelona-90  estava  format  per  la  Comissió  de  la  Mara- 
thon  Catalunya.  També  hi  participaren  els  ajuntaments  dels 
diferents  pobles  per  on  va  passar  la  cursa  i  el  Consell  Co¬ 
marcal  del  Maresme. 

EL  MASNOU 


NECROLÒGIQUES 


Relació  de  defuncions  durant  els  mesos  de  novembre  i 
desembre  del  1989  i  gener  del  1990: 

Novembre  89 

Joaquima  Pardo  La  Casa 
Gerard  Sensat  Estrada 
Mercè  Cuatrecases  Penau 
Pere  Anguera  del  Socorro 
Sebastià  Serrano  i  Alcàzar 
Eliseu  Periz  Vivas 
Joana  Maristany  Soler 
Josepa  Salas  Carles 
M.^  Carme  Gonzàlez  García 
Jesús  Iglesias  Gonzàlez 

Desembre  89 

Ferran  Osorio  Porcuna 
Trinitat  Fígols  Elías 
Beneta  Armero  Martínez 
Benvinguda  Alcaniz  Martínez 

V 

Angel  Torrado  Calderón 
Agustina  Ruvi  Peralta 
Joan  Miralles  Gimeno 

Gener  90 

Enric  Baeza  García 
Joaquim  Gonzàlez  Moreno 
Joan  Duran  Pons 
Maria  Mateu  Cabané 
Dolors  Serras  Borrell 
Ramona  Perarnau  Bascompte 
Joan  García  Parra 
Hortènsia  Bonvehi  Castellví 
Elena  Montserrat  Castelló 
Carme  Codina  Soler 
Antoni  Aracil  García 
Francesc  Ramentol  Corchs 
Roser  Torres  Borrell 


Exposicions  a  la  Sala 

d’Art  Municipal 

Des  del  dia  7  fins  al  29  d’abril  es  pot  visitar  Texposició  fo¬ 
togràfica  sobre  El  Masnou,  recull  d’imatges,  on  se  ns 
mostra  la  visió  de  la  vida  del  poble  de  fa  uns  anys  per  mit¬ 
jà  de  l’encant  màgic  que  tenen  les  instantànies  recollides 
per  una  càmera  fotogràfica. 

A  partir  del  dia  4  de  maig  es  farà  una  exposició  del  Disc 
Català  en  la  qual  podreu  trobar  informació  sobre  tota  la 
discografia  que  s’ha  editat  en  català,  des  dels  primers  en¬ 
registraments  i  fins  a  l’actualitat. 

El  pintor  Pinela  exposarà  a  la  Sala  d’Art  des  del  dia  26 
de  maig  fins  al  13  de  juny.  Pinela  va  néixer  a  Sines  (Portu¬ 
gal)  l’any  1949.  Va  estudiar  retrat  clàssic  amb  el  dibuixant 
i  pintor  Antonio  Cortés,  després  d’instal·lar-se  a  Catalu¬ 
nya  el  1980.  La  seva  pintura  es  presenta  com  una  simplifi¬ 
cació  de  línies  superficial  per  anar  a  centrar-se  en  el  que 
més  li  interessa.  A  més,  Pinela  és  un  meravellós  retratista 
de  l’ànima  humana  que  és  capaç  de  reflectir  amb  poques 
traçades  i  colors  molt  vius.  El  crític  d’art  Alfonso  Muhoz  si¬ 
tua  a  Pinela  dins  la  línia  essencialista. 


QUE  ES  UNA 
CONSULTA  POPULAR? 

La  Consulta  Popular  pot  ser  utilitzada  per  un  govern  muni¬ 
cipal  per  a  copsar  l’opinió  de  la  població  respecte  a  un  tema 
en  concret.  La  consulta  pot  venir  canalitzada  per  dues  vies: 

—  Presentada  directament  al  Pie  pels  regidors,  5  com 
a  mínim,  o  per  l’alcalde. 

—  Sol·licitada  per  1.000  electors,  més  ei  10  %  del  nom¬ 
bre  d’habitants  de  l’última  revisió  del  padró. 

En  la  nostra  població  la  quantitat  necessària  de  signa¬ 
tures  serien  2.742. 

L’acord  de  celebració  d'una  Consulta  Popular  ha  de  ser 
adoptat  en  un  Ple  Extraordinari  i  per  majoria  absoluta. 

En  cas  que  s'aprovi,  es  transmet  l’acord  a  la  Generali¬ 
tat  que,  a  la  vegada,  l’adreça  al  Govern  Central  juntament 
amb  un  informe  on  s’exposen  els  motius  de  la  consulta. 

La  resolució  definitiva  la  té  el  Consell  de  Ministres  i,  en 
cas  que  ho  aprovi,  serà  la  Generalitat  qui  convoqui  la  Con¬ 
sulta  Popular,  mitjançant  un  decret.  La  data  de  celebració 
de  la  Consulta  ha  de  fixar-se  entre  els  trenta  i  seixanta  dies 
posteriors  al  decret. 

En  cas  que  un  Ajuntament  necessités  conèixer  l’opi¬ 
nió  de  la  població  sobre  algun  aspecte,  hauria  de  convo¬ 
car  una  Consulta  Popular  però,  en  cap  cas,  un  Referèn¬ 
dum  ja  que  aquest  terme  fa  referència  a  àmbits  territorials 
supramunicipals. 


NOTA:  L’Ajuntament  del  Masnou  iniciarà  els  tràmits  cor¬ 
responents  per  a  destinar  una  zona  de  la  població  a  la 
pràctica  del  monopatí. 


Guia  Telefònica 

Serveis  públics  generals 

Ajuntament  (Oficines)  . . 

Serveis  de  Manteniment,  escombraries 

i  Neteja  de  carrers  . 

Plaça  Mercat  . 

Correus  i  Telègrafs  . 

Notaria  . . . 

Serveis  d’aigües . 

pppC  A 

Avaries  . 

Hidroelèctrica  . . 

Catalana  de  Gas  . 

Telefònica  . 

Oficina  Municipal  del  Consumidor  . 

Jutjat  de  Pau  . 

Serveis  Mortuoris  .  790  15  15 

Urgències 

Ambulàncies  .  555  21  21 

Centre  d’Urgències  S.S . .  .  555  70  61 

Lloc  de  socors  .  555  18  20 

Policia  Municipal  .  092  i  555  22  44 

Guàrdia  Civil .  555  02  53 

Bombers  de  Badalona  .....  388  00  80 

Taxis  .  555  03  18 


555  06  00 

555  09  02 
555  10  35 

555  09  96 
555  90  1 1 
555  13  07 
555  31  00 
399  64  64 
751  03  05 
310  63  04 
798  07  00 
555  86  86 
555  07  13 
i  555  05  65 


